Günther Wagner
info@gunibert.de 2021
Szöveg keresése és cseréje
keresés, csere
Úr Balázs
ur dot balazs at fsf dot hu 2022, 2023.

# Keresés és csere

A GNOME szövegszerkesztő lehetővé teszi, hogy nagy szövegfájlokban gyorsan megkeressen egy adott szövegrészletet. Gyakran ezeket a szövegrészeket ki is kell cserélni.

# Szöveg keresése

Aktiválja a keresési panelt a Főmenü Keresés és csere… menüpontjával, vagy aktiválja a Ctrl F billentyűkombinációval.

Írja be a keresési kifejezést a beviteli mezőbe.

A keresés gépelés közben történik. A keresési találatokon most a ↑ vagy a ↓ billentyűkkel vagy a bejegyzés melletti gombokkal lépkedhet végig.

Az Enter megnyomása a kurzort az aktuálisan kiemelt keresési találathoz teszi.

A Escape megnyomása bezárja a keresési panelt és a keresési találatot.

# Keresési tippek és trükkök

Egy szó gyors kereséséhez jelölje ki a szót, és nyomja meg a Ctrl F billentyűkombinációt. A szó automatikusan bekerül a keresési mezőbe.

A keresés további beállításokkal finomítható a fogaskerék menüben.

Csak teljes szóra illesztés

Reguláris kifejezések használata keresési kifejezésként

A keresési kifejezés kis- és nagybetű-érzékenységének figyelembe vétele

# Szöveg cseréje

Aktiválja a keresési panelt a Főmenü Keresés és csere… menüpontjával, vagy aktiválja a Ctrl H billentyűkombinációval.

Abban az esetben, ha a keresési panelt a Főmenü segítségével nyitotta meg, akkor rá kell kattintani a gombra a csere funkció aktiválásához.

Írja be a kicserélendő keresési kifejezést a beviteli mezőbe.

Írja be a helyettesítő kifejezést a második beviteli mezőbe.

A keresés gépelés közben történik. A keresési találatokon most a ↑ vagy a ↓ billentyűkkel vagy a bejegyzés melletti gombokkal lépkedhet végig.

Most a Csere gombbal lehetséges csak az aktuális keresési találat elemét cserélni, vagy az Összes cseréje gombbal cserélheti az összes előfordulást.